Nyeste Skilderie af Kiøbenhavn, 1829-10-24
J denne Forhaabning er en saadan Forening sammentraadt, bestaaende af Kunstnere og Kunstens Venner af alle Stænder."Med disse Ord begynder en i April d. A. fra Foreningen udgaaet Underretning om dens Stiftelse. De vedtagne Love ere nylig trykte. Vi optage deraf de væsentligste Puncter. §. 1. Kunstforeningens Øjemed skal være, paa enhver efter dens Kræfter passende og muelig Maade at virke til de dannende Kunsters Tarv. §. 2. "De Midler, som Foreningen vil benytte til dette Øjemeds Opnaaelse, skulle fornemmeligen bestaae i a) Sammenkomster til bestemte Tider, i hvilke Kunstværker forevises, samt Alt, hvad der kan ansees at vedkomme Kunsten, foredrages og giensidigen meddeles; fremdeles, forsaavidt Omstændighederne tillade det: b) Offentlige Kunstudstillinger, for Betaling, ved hvis Indretning (saavel hvad Tiden, paa hvilken de holdes, Adgangsprisen og Valget af de udstillede Arbeider angaaer, som i andre Henseender) ethvert mueligt Hensyn skal tages, for at de ikke komme i Collision med det Kongelige Kunstakademies Udstillinger eller blive disse til Hinder, Alt i Overeensstemmelse med de specielle Betingelser, som maatte ved den i sin Tid før disse Udstillingers Afholdelse dertil erhvervede allerhøieste Tilladelse nærmere vorde fastsatte. c) Understøttelser for dertil fortjente Kunstnere og Kunstforetagender, deels ved at befordre Afsætningen af Kunstværker, ved enten at kjøbe dem for Foreningens Regning eller paa anden Maade at skaffe dem solgte, deels ved at lette Udgivelsen af Kobbere, Skrifter henhørende til Kunst o. desl., deels ved at udsætte passende Præmier eller yde anden Hjelp. I Almindelighed skulle Foreningens Indtægter, efter Fradrag af alle Udgifter, anvendes til de under Litr. c. omhandlede Understøttelser, hvorved Indtægten af de offentlige Kunst-Udstillinger bestemmes til de tvende sidstnævnte Arter af Understøttelser, til at fremkalde og befordre Kunst-Foretagender, de ordentlige Contingenter derimod til den førstnævnte Understøttelse, Indkjøb af Kunstværker. §. 3. De Kunstværker, af hvilke Selskabet saaledes kommer i Besiddelse, skulle ved aarlig Lodtrækning i Aarets sidste Qvartal fordeles imellem dets Medlemmer. §. 4. Baade indenbyes og udenbyes Boende kunne blive Medlemmer af Foreningen. De som attraae at indtræde i den, maae dertil proponeres af eet af Medlemmerne i et Møde i det mindste 8te Dage førend der skrides til Optagelsen, hvilken afgjøres ved Ballottering og kan finde Sted i enhver af Foreningens Sammenkomster, naar i det mindste 10 Medlemmer ere tilstede. §. 5. Contingentet for et indenbyes Medlem er aarligt 8 Rbdlr. r. S., som erlægges forud hvert Fjerdingaar. Contingentet for et udenbyes Medlem er aarlig 4 Rbdlr. r. S., som erlægges forud hvert Halvaar. Et 10 Aars Contingent, Haa erlagt paa eengang, forskaffer et Medlems Rettiheder for bestandigt. Udeblivelsen med Contingentets Erlæggelse for et heelt Aar medfører Udelukkelse af Foreningen. 8. 6. Samtlige Medlemmer, indenbyes og udenbyes, have lige Adgang til enhver forefaldende Fordeling af Kunstgjenstande, navnlig til den i 3 angivne Erhvervelse af samme, saaledes at Enhver, som enten har været Foreningens Medlem i et Aars Løb eller har erlagt et Aars Contingent, erholder sit Nummer ved Lodtrækningen. Flere Nummere kunne tages af eet Medlem, og Betalingen for hvert enkelt Nummer bliver da lig et udenbyes Medlems Contingent. De ugentlige Sammenkomster staae ligeledes aabne for udenbyes Medlemmer under deres Ophold i Hovedstaden. Foreningens Bestyrelse er overdraget en Administration, som vælges af Medlemmerne, dog saaledes at Bedømmelser af Kunstværker, som skulle anskaffes, og Forslag om Understøttelse af Kunstforetagender udgaae fra en særegen Committee, i hvilken Pluraliteten maae være Kunstnere; ogsaa denne Comittee vælges af Medlemmerne, og samtlige dens Forslag blive forelagte Selskabet til Afgjørelse.